alexandrainst/scandi-wiki huggingface dataset:
Josip Bozanić

Josip Bozanić (født 20. mars 1949 i Rijeka i Kroatia) er en av Den katolske kirkes kardinaler, og erkebiskop av Zagreb.

Josip Bozanić fikk sin humanistiske skoleutdannelse ved seminaret i Pazin og studerte deretter filosofi og katolsk teologi ved de teologiske fakulteter i Rijeka og Zagreb. Han ble presteviet i 1975.

Etter et år som sjelesørger, fortsatte han med studier i dogmatikk og kirkerett i Roma (1976–1985).

Fra 1986 til 1989 hadde han forskjellige ledelsesverv i bispedømmet Krk, fra 1988 til 1997 doserte han kirkerett og dogmatikk ved presteseminaret i Rijeka. I 1989 ble han bispeviet, og var først koadjutor-biskop av Krk, og noen måneder etter samme år ordinær biskop av samme bispesete. I  1996 ble han dessuten apostolisk administrator av erkebispedømmet Rijeka-Senj.

I 1997 utnevnte pave Johannes Paul II ham til erkebiskop av den kroatiske hovedstaden Zagreb. Josip Bozanić ble kreert til kardinal den 21. oktober 2003.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Rafael Merry del Val y Zulueta (1865-1930) *1900
 Erkebiskop Antun Bauer (1856-1937) *1911
 Erkebiskop Josip Antun Ujcić (1880-1964) *1937
 Kardinal Franjo Šeper (1905-1981) *1954
 Kardinal Franjo Kuharić (1919-2002) *1964 
 Kardinal Josip Bozanić (1949- ) *1989

Referanser

Eksterne lenker 
 Fyldige kardinalsbiografier på norsk – katolsk.no
  Biografi på The Cardinals of the Holy Roman Church

Kroatiske kardinaler
Kroatiske katolske biskoper
Linjen Rebiba
Personer fra Rijeka
Adam Kozłowiecki

Adam Kozłowiecki  (født 1. april 1911 i Huta Komorowska i Polen, død 28. september 2007 i Lusaka i Zambia) var en av Den katolske kirkes kardinaler, og var erkebiskop av Lusaka i Zambia. Under annen verdenskrig satt han likesom mange andre polske kirkefolk i tysk konsentrasjonsleir.

Liv og virke

Prest
Kozłowiecki trådte etter vanlig skolegang inn i jesuittordenen og studerte katolsk teologi og filosofi. I 1937 mottok han prestevielsens sakrament.

To år etter ble han og 24 andre jesuittprester arrestert av Gestapo i Kraków og ført til konsentrasjonsleiren Auschwitz. Seks måneder senere ble de ført til konsentrasjonsleiren ved Dachau utenfor München, etter det ble tysk politikk å konsentrere alle katolske geistlige fortrinnsvis på ett sted blant annet for å motvirke deres virkning på medfanger og de mindre hardbarkede av leirvaktene. Han forble i Dachau resten av annen verdenskrig.

Etter at amerikanerne hadde befridd Dachau, ble han sendt til det området i daværende Nord-Rhodesia (i dag Zambia) der de polske jesuitter hadde det sjelesørgeriske tilsyn. Der virket han som prest og lærer. I 1950 ble han utnevnt til administrator av det nyopprettede daværende apostoliske prefektur med sete i Lusaka.

Biskop, erkebiskop
Etter fem år aom apostolisk administrator ble  Kozłowiecki bispeviet, og fortsatte som leder av det som da var blitt «forfremmet» til apostolisk vikariat. I 1959 ble han den første erkebiskop av det nyopprettede erkebispedømme Lusaka.

I 1969 trådte han til side for å berede plass for utnevnelse av en zambier til dette embedet. Han fortsatte imidlertid å virke som sjelesørger i Zambia.

Kardinal
I 1998 kreerte pave Johannes Paul II ham til kardinal, med Sant'Andrea al Quirinale som tittelkirke.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Kardinal Pietro La Fontaine (1860-1935) *1906
 Kardinal Celso Benigno Luigi Costantini (1876-1958) *1921
 Kardinal James Robert Knox (1914-1983) *1953
 Kardinal Adam Kozłowiecki

Referanser

Eksterne lenker 
 Fyldige kardinalsbiografier på norsk – katolsk.no
 Biografi på The Cardinals of the Holy Roman Church

Polske katolske biskoper
Zambiske katolske biskoper
Linjen Rebiba
Polske jesuitter
Polske kardinaler
Zambiske kardinaler
Personer fra Kolbuszowa fylke
Misjonærer i Zambia
Katolske misjonærer
Polske misjonærer
Fanger i Dachau
North American Aerospace Defense Command

For det norske direktoratet for utviklingssamarbeid, se Norad.

North American Aerospace Defense Command (NORAD) er en felles amerikansk-canadisk forsvarskommando for luftrommet over Nord-Amerika. Kommandoen ble opprettet 12. mai 1958. Den ledes av en firestjerners offiser utnevnt i fellesskap av USAs president og Canadas statsminister. Tradisjonelt er kommanderende offiser amerikansk (som også er sjef for U.S. Northern Command), mens stedfortredende kommanderende offiser er canadisk.

NORAD ledes fra Peterson Air Force Base i Colorado, USA med et koordineringssenter ved Cheyenne Mountain flystasjon og underliggende hovedkvarter ved Elmendorf Air Force Base i Alaska i USA Canadian Forces Base Winnipeg i Manitoba i Canada og Tyndall Air Force Base i Florida i USA.

Se også 
 NORAD sporer Julenissen

Eksterne lenker
 

USAs forsvar
Canadas forsvar
Etableringer i 1958
Fylkesvei 680

Fylkesvei 680 (Fv680) går mellom Kristiansund og Stormyra i Heim.

Den tar av fra Øygarden i Kristiansund og går til Seivika, derfra med ferge til Tømmervåg på Tustna, videre østover langs kysten, forbi Aure til Svanem, videre sørover gjennom Kyrksæterøra til Stormyra der den møter E39.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter

Ferge fra Seivika

 til Tømmervåg (25 min, 1 tur/time)



Referanser

Eksterne lenker 
 Kartverkets norgeskart
 Vegvesenets vegkart 
 
 Fergeinfo Seivika-Tømmervåg
 Fergeinfo Aukan-Vinsternes

Fylkesveier gjennom flere fylker
Fylkesveier i Møre og Romsdal
Fylkesveier i Trøndelag
Veier i Kristiansund
Veier i Aure
Veier i Heim
Primære fylkesveier
Bomveier i Norge
Dagny Haraldsen

Dagny Haraldsen (født Dagny Ulrichsen 25. november 1898 i Skien i Telemark, død 15. oktober 1994 i Oslo) var mor til dronning Sonja av Norge.

Haraldsen var datter av forsikringsagent Johan Christian Ulrichsen (1861–1950) og Marie Berntine Hansen (1868–1958). Hun vokste opp på Marensro i Skien sammen med fem brødre og en søster.

22. mai 1920 giftet hun seg med disponent Karl August Haraldsen, og de flyttet senere til  Tuengen allé 1B (nå Charlotte Andersens vei (Oslo) 1A) på Vinderen i Oslo. Ekteparet Haraldsen ble første gang foreldre til sønnen  (1921-2016), deretter i 1924 til  (1924-1970). I 1929 kom sønnen , som døde i en seilbåteksplosjon i Oslofjorden i 1936. 4. juli 1937 ble datteren Sonja, som skulle bli kronprinsesse Sonja over 31 år senere,  født.

I 1959 ble fru Haraldsen enke.

Etter datterens giftemål med kronprinsen (senere kong Harald V), holdt Dagny Haraldsen en lav profil. Hun ga ikke  intervjuer, men hun var til stede under familiesammenkomster. Hun var også en avholdt bestemor for prinsesse Märtha Louise og kronprins Haakon.

Senere flyttet Dagny Haraldsen inn i en leilighet i Professor Dahls gate i Oslo. Leiligheten ble senere overtatt av datterdatteren, prinsesse Märtha Louise. I dag eies leiligheten av dronning Sonja, som benytter den til atelier og arbeidsstue.

Referanser 

Personer fra Skien kommune
Fødsler i 1898
Dødsfall i 1994
Den norske kongefamilien
Øksfjordjøkelen

Øksfjordjøkelen (nordsamisk: Ákšovuonjiehkki) er ei isbre mellom Loppa og Kvænangen kommuner i Troms og Finnmark. Den har et areal på 41 km² og er den 10. største isbreen i Skandinavia.

Det høyeste punktet på breen har tidligere vært oppgitt som 1204 moh, men dette er pr. 6. april 2013 ajourført til 1191 meter over havet. Dette er fortsatt det høyeste punktet i Finnmark. Breens laveste punkt er omkring 330 moh. Breen har navn etter Øksfjorden, som ligger i øst. Vest for breen ligger Langfjorden. I sør ligger Jøkelfjorden og Isfjorden. 

Primærfaktoren på 1119 meter er blant de 50 høyeste i Skandinavia.

Se også 
Norges isbreer
Fjell i Finnmark
Liste over fjell i Skandinavia

Fotnoter

Referanser
 

Breer i Troms og Finnmark
Kvænangens geografi
Loppas geografi
Fylkesvei 704

Fylkesvei 704 (Fv704) går mellom Heimdal og Brøttem i Trondheim. Veiens lengde er 15,8 km.

Den tar av fra europavei 6 ved Kvennild i Heimdal og går sørøstover til Brøttem.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter



Referanser

Eksterne lenker 
 Vegvesenets vegkart 
 Vegliste Trøndelag, oktober 2018
 

Primære fylkesveier
Fylkesveier i Trondheim
Bomveier i Norge
Fylkesvei 705

Fylkesvei 705 (Fv705) går mellom Hell i Stjørdal og Brekken i Røros. Veiens lengde er 143,6 km.

Den tar av fra fylkesvei 950 ved Hell og går sørover forbi østenden av Selbusjøen til Selbu sentrum, videre retning sørøst til Tydal. Fra Tydal går veien sørover til Aursunden og østover langs Brekkfjorden til Brekken der den møter fylkesvei 31.

Før 1. januar 2010 var veien riksvei, etter at regionsreformen trådte i kraft har den status som fylkesvei. 2014 ble strekningen mellom Hell og Trondheim lufthavn overført til fylkesvei 950.

Veien følger den urgamle Romboleden fra svenskegrensen ved Stugudalen til Trondheim som ble brukt av pilegrimer til fots eller med ridehest under middelalderen.

Kommuner og knutepunkter



Referanser

Eksterne lenker 
 Vegvesenets vegkart 
 
 Rute 705, Tydal turistkontor m.fl.

Fylkesveier i Trøndelag
Veier i Stjørdal
Veier i Selbu
Veier i Tydal
Veier i Røros
Primære fylkesveier
Google Bildesøk

Google Bildesøk er Googles søkemotor for bilder, og er en underdel av Google Søk. Google har lagret mer en 880 millioner forminskede versjoner av bilder på sine filtjenere som søkemotoren søker i. Nøkkelordene for bildesøket er både filnavnene til bildene, lenketekster som peker til bildene og tekst som står ved siden av bildet.

Tidlig i 2007 lanserte Google Bildesøk et nytt brukergrensesnitt hvor det meste av informasjonen om et bilde var usynlig helt til man plasserte musepekeren over den forminskede versjon. Etter et par uker ble det gamle brukergrensesnittet gjeninnført.

Se også 
Picsearch
Google Søk
Google
Froogle

Eksterne lenker 
 

Google-tjenester
Programvare fra 2001
Google Shopping

Google Shopping er Googles søkemotor for netthandel, som ble lansert under navnet Froogle i desember 2002. Søkemotoren gjør det mulig for kunder å søke på produkter på flere forskjellige nettbutikker og sammenligne priser.

Se også 
Google
Google Bildesøk

Eksterne lenker 
 

Google-tjenester
Louise Windsor

Louise Windsor (født Louise Alice Elizabeth Mary; 8. november 2003 på Frimley Park Hospital i Surrey) er et medlem av den britiske kongefamilien. 

Hun er datter av prins Edward, som er dronning Elizabeths yngste sønn, og av grevinne Sophie. Louise er nummer 16 i arvefølgen til den britiske tronen.

Louise omtales formelt som Lady. Det har vært diskusjon rundt dronningens valg av Louises tittel, ettersom hun egentlig skulle hatt tittelen Hennes Kongelige Høyhet Prinsesse Louise av Wessex, på samme måte som prins Andrews døtre er prinsesser. Det har likevel ikke blitt gjort noen endring av tittelen.

Referanser 

Louise Windsor
Familien Mountbatten-Windsor
Personer fra distriktet Surrey Heath
Fødsler i 2003
Sophie, grevinne av Wessex

Sophie, grevinne av Wessex (Sophie Helen, f. Rhys-Jones) (født 20. januar 1965 i Oxford) er medlem av den britiske kongefamilien.

Hun er datter av Christopher Bournes Rhys-Jones og Mary O'Sullivan, og er oppvokst i Kent.

19. juni 1999 giftet Sophie Rhys-Jones seg med prins Edward i St. George's Chapel på Windsor slott. På bryllupsdagen ble brudeparet gitt nye titler. Prins Edward ble Hans Kongelige Høyhet Prins Edward, jarl av Wessex, og Sophie ble Hennes Kongelige Høyhet Grevinnen av Wessex.

8. november 2003 ble hun mor for første gang, da hun fødte datteren Louise Windsor. Datteren fikk tittelen lady som følge av bestemmelsen om at Edward og Sophies barn skulle ha tittelen lord/lady Windsor.

Sophie representerer kongefamilien ved en rekke anledninger, og er høy beskytter for flere organisasjoner.

Referanser

Eksterne lenker 
 
 
 

Kongelige briter
Familien Mountbatten-Windsor
Personer fra Oxford
Liste over innsjøer i Norge

Norge har rundt 450.000 registrerte innsjøer og disse dekker rundt 5 % av landets areal. De fire dypeste innsjøene i Europa er i Norge. For flere av de dype innsjøene er store deler av vannvolumet under havnivå, for eksempel er Mjøsas overflate 123 meter over havet og gjennomsnittlig dybde er 150 meter. Øvervatnet (Fauske) ligger 1 meter over havet og er 346 meter dypt.

I Norge blir 13 av de 18 største innsjøene brukt som reguleringsmagasiner.

Største innsjøer i Norge (fastlandet) 

Innsjøene er sortert etter deres totale areal. For innsjøer som ligger delvis utenfor Norge er arealet i Norge angitt i parentes. For innsjøer med samme navn er kommunen med størst del av innsjøen angitt i parentes. Tallene er hentet fra Norges vassdrags- og energidirektorats innsjødatabase for Norge.

Dypeste innsjøer i Norge (fastlandet) 

Kilde for de første 10 er NVEs dybdekart (1984, s. 125).

Innsjøer i Norge (fastlandet) etter volum

Se også
 Norges geografi
 Liste over norske innsjøer etter fylke

Referanser

Eksterne lenker
 NVEs innsjødatabase
 NVE: Dei største innsjøane i Noreg
 Statistisk sentralbyrå: Statistisk årbok 2006: Geografisk oversikt
Norsk Medisinaldepot

Norsk Medisinaldepot AS (NMD) er et selskap som distribuerer og forhandler legemidler og andre helserelaterte produkter i Norge. Norsk Medisinaldepot startet sin virksomhet 1. november 1957.

Opprinnelig var NMD et statseid monopol for engrosomsetning, eksport og import av legemidler. NMD ble omgjort til aksjeselskap i 1993, og ble privatisert og eies fra høsten 2001 i sin helhet av det tyske selskapet Celesio AG. Den norske stat inngikk avtale om salg av sine aksjer 22. mai 2001.

Norsk Medisinaldepot har lokale avdelinger i Oslo og Harstad. 


Apotek
Norsk Medisinaldepot AS eier Vitusapotek, som har over 275 apotek fordelt over hele landet. Norsk Medisinaldepot AS står i tillegg bak det frivillige kjedekonseptet Ditt Apotek som er privateide apotek.

Referanser

Litteratur

Eksterne lenker 
 Norsk Medisinaldepots hjemmeside
 Vitusapotek
 Celesio AG
 ODIN Pressemelding 44/01

Norske helseselskaper
Etableringer i 1957
Bandak

Bandak er en innsjø i kommunene Tokke og Kviteseid i Vestfold og Telemark fylke.  Innsjøen, som er en del av Telemarkskanalen, hører til Skiensvassdraget. Hovedtilløpet er elva Tokke, mens utløpet er via Strauman, til Kviteseidvatnet. I den vestre enden av Bandak ligger tettstedet Dalen.

Innsjøen er sammen med Kviteseidvatn og Flåvatn regulert som magasin for Hogga kraftverk. De tre innsjøene er oppdemt til samme høyde.

Bandak er en av Norges dypeste innsjøer.

Fotnoter

Referanser

Eksterne lenker
 

Bandak–Norsjøkanalen
Innsjøer i Kviteseid
Innsjøer i Tokke
Reservoarer i Vestfold og Telemark
Vest-vassdraget
Totak

Totak er en innsjø i Vinje kommune i Vestfold og Telemark. Innsjøen, som er en del av Skiensvassdraget, har utløp gjennom elva Tokke ned til innsjøen Bandak. Totak er en av Norges dypeste innsjøer. Innsjøen er regulert som magasin for Vinje og Tokke kraftverk.

Innsjøen har større fiskeproduksjon enn det som tas ut, det er derfor mye småfallen røye. Av denne grunn blir det satt ut stor fiskespisende ørret, som skal bidra til å øke interessen for fiske.

På Sporaneset i østenden av Totak ligger et stort helleristningsfelt med figurer fra både eldre steinalder og bronsealderen.

Navnet kommer av norrønt þot, 'brusing', og ak (norrønt agr) ‘vann, innsjø’.

Se også 
 Liste over innsjøer i Vestfold og Telemark

Referanser

Eksterne lenker 
 

Innsjøer i Vinje
Reservoarer i Vestfold og Telemark
Vest-vassdraget
Fyresvatnet

Fyresvatnet, også kalt Fyresvatn, er en innsjø i Fyresdal kommune i Vestfold og Telemark fylke. Innsjøen strekker seg rundt 25 kilometer fra kommunesenteret Fyresdal i nord til Kilegrend i sør. Hoveddelen av sjøen er fra 1,3 til 2,5 kilometer bred. Terrenget reiser seg stedvis bratt på begge sider av innsjøen.

Fyresvatn tilhører Arendalsvassdraget, og har utløp via Fyresdalsåna til Nidelva, som munner ut i havet i Arendal by. Vassdraget er regulert, og reguleringshøyden i Fyresvatn er 4,5 meter. Med sine 377 dybdemeter er Fyresvatn Norges 5. dypeste innsjø.

Det blir drevet stort fiske i Fyresvatn, også næringsfiske med ruser. Typiske fiskearter i Fyresvatn er sik, ørret og røye.

Se også 
 Liste over innsjøer i Vestfold og Telemark

Referanser

Eksterne lenker 
 
 Dybdekart over Fyresvatn, NVE, 1965

Innsjøer i Fyresdal
Arendalsvassdraget
Reservoarer i Vestfold og Telemark
Jonny Halberg

Jonny Halberg (født 12. oktober 1962 på Jørstadmoen ved Lillehammer) er en norsk forfatter og dramatiker, nå bosatt på Jeløya i Moss. Han har studert ved Forfatterstudiet i Bø. Halberg var medredaktør av tidsskriftet Vagant i 1998. Han er oversatt til flere språk.

Bibliografi

Romaner 
 Trass (1996) 
 Flommen (2000)  
 En uskyldig tid (2002)
 Gå til fjellet (2004) 
 Tvillingen (2006)
 All verdens ulykker (2007)
 En norsk tragedie (2010)
 Skrik om natten (2011)
 1983 (2012)

Noveller 
 Overgang til tertiær  (1989) 
 Gå under (1992)
 Like nord for kirka - fortellinger 1994-2016 (2016)

Drama 
 Budbringeren – filmmanus (1998) (sammen med Pål Sletaune)
 Amatørene – filmmanus (2001) (sammen med Pål Sletaune)

Priser 
 Sult-prisen 1998
 P2-lytternes romanpris 2000, for Flommen
 Kritikerprisen 2000, for Flommen
 Språklig samlings litteraturpris 2001

Kilder 
 Presentasjon av Jonny Halberg i Forfatterkatalogen på Forfattersentrums nettsider

Eksterne lenker 
 
  NRK: lydfiler med Jonny Halberg
  Jonny Halberg i NRK Forfatter
  Jonny Halberg i Dagbladet Forfatter

Norske romanforfattere
Norske novellister
Norske dramatikere
Vinnere av Sult-prisen
Vinnere av P2-lytternes romanpris
Vinnere av Kritikerprisen
Forró

Forró er en musikksjanger og dans som har sin opprinnelse nordøst i Brasil. Dette er en musikkstil som har økt i populartitet og som gradvis er i ferd med å spre seg fra den nordøstlige regionen og til resten av landet. Forró har utviklet seg til ulike sub-sjangere. Tradisjonell forró kalles forró pé-de-serra og spilles med kun tre instrumenter: trekkspill, tromme (zabumba) og et triangel.

Opprinnelse til navnet 
Det finnes to ulike forklaringer på ordet «forró».

«For all» 
En teori for navnet er at navnet stammer fra det engelske uttrykket «for all». Tidlig på 1900-tallet var engelske arbeidere fra Great Western Railroad i ferd med å bygge jernbane i Nordøst. I helgene arrangerte de fester som enten hadde adgang kun for jernbanearbeidere eller for jernbanearbeidere og lokalbefolkning («for all»). Denne teorien har blitt noe styrket ved at militære fra USAF stasjonert ved flybasen i Natal under 2. verdenskrig hadde samme type praksis når de arrangerte fester. Denne teorien har litt troverdighet og er mest sett som en myte av akademikere i Brasil.

«Forrobodó» 
Den andre teorien regnes som mer pålitelig og hevder at Forro er avledet av det franske ordet forrobodeaux, som førte til det portugisiske «Forrobodó», som betyr «stor fest» eller «samling». Denne teorien er blant annet fremmet av den brasilianske folkloristen Câmara Cascudo som studerte kulturen i nordøstre Brasil gjennom mesteparten av sitt liv.

Eksterne lenker 
 

 Greatest Forró Festival in Europe - Forró de Domingo Festival - Stuttgart / Germany

Brasiliansk musikk
Musikksjangre
Danser
David Trimble

David Trimble (født 15. oktober 1944 i Belfast, død 25. juli 2022) var en nordirsk politiker, formann i Ulster Unionist Party og Nord-Irlands førsteminister 1998–2002. Han mottok Nobels fredspris i 1998 sammen med John Hume.

Referanser

Eksterne lenker 
 
  

Nordirske politikere
Britiske nobelprisvinnere
Nobelprisvinnere (fred)
Personer fra Belfast
Fotomultiplikator

En fotomultiplikator er et svært lysfølsomt lufttomt elektronrør som brukes til registrering av svake lyssignaler. Lyssignalet omgjøres til en elektronstrøm av en fotoelektrisk plate ved inngangsåpningen, som kalles en fotokatode. Elektronstrømmen blir så forsterket i en etterfølgende kaskade av et antall såkalte dynoder, ved hjelp av en fysikalsk effekt som kalles sekundæremisjon. Elektronene som treffer en dynode slår løs flere elektroner enn antall elektroner som treffer. Heri ligger den forsterkende effekten, som i praksis ligger rundt 3 til 10 x per dynodepar. Denne forsterkningen har svært svak egenstøy og det er derfor mulig å forsterke et signal 100 millioner ganger og å detektere enkelt-fotoner. Der er ingen termisk støy (Johnson noise), men noe «shot noise», eller haglstøy.

Fotomultiplikatoren er et av de rørene som ikke helt kan erstattes med halvlederteknologi. De brukes til nuklear- og partikkelfysikk, i astronomien og til medisinsk diagnostikk, såvel som til trommelscanning av bilder.

Betegnelsen multiplikator henviser til at elektronstrømmen fra dynode til dynode multipliseres med forsterkningsfaktoren mellom hvert par. Med ti dynodestrekninger som hver har fire gangs forsterkning (dette er typiske verdier) blir hele forsterkningen lik rundt 410 = 1.050.000 ganger. Hver etterfølgende dynode blir tilført omtrent 90 til 100 V mere enn den forrige for å oppnå denne forsterkningen. Elektronene som forlater en dynode har forholdsvis lav hastighet, som økes ved akselerasjon mot neste dynode, som altså har en høyere spenning.

For å optimalisere følsomheten blir dynodene belagt med belegg som har lav arbeidsfunksjon; det vil si at de lett gir fra seg elektroner. Berylliumoksid BeO og manganoksid MgO er populære. Navnet dynode kommer av at hver av dem er både katode og anode; en av dem er katode for neste trinn, som da er anode. Det siste elementet kalles derfor anode og ikke dynode. Anoden er utgangselektroden og signalet avgis der som en elektrisk strøm.

Den fotoelektriske platen ved inngangen er et krystall som omvandler lyskvanter til en elektronstrøm. Denne strømmen tiltrekkes av den første dynoden etter en fokusering. Stoffet som krystallet består av bestemmer hvilke bølgelengder røret kan se. I 1936 kom Cesium-antimon krystallet (Cs3Sb) som viste seg å være ganske sensitivt.

Svært ofte er en interessert i å måle eller observere stråling ved helt andre bølgelengder enn lys, og også ioniserende stråler. Til det bruk settes en scintillator foran lysinngangen. Scintillatoren omformer innkommende stråling til lys med en bølgelengde som passer til den fotoelektriske platen. 

Fotomultiplikatoren ble utviklet på 1930-tallet som en del av jakten på å realisere drømmen om fjernsyn. Det var særlig det amerikanske firmaet RCA som utviklet den som produkt og solgte den.

Eksterne lenker 
 
 Photomultiplier Tubes – Basics and Applications (HAMAMATSU PMT Handbook, PDF, 2571 kB) 
 Interactive Flash Tutorials – Photomultiplier Tubes (Grafisk simulasjon av en PMT) 

Optikk
Spektroskopi
Elektronrør